Līgums Nr.\_\_\_\_\_\_\_\_\_\_\_\_\_\_\_

par izcērtamās koksnes (cirsmas) pārdošanu

Aizkrauklē,

2025. gada \_\_\_. \_\_\_\_\_\_\_\_\_\_\_\_\_\_\_

Sabiedrība ar ierobežotu atbildību “Aizkraukles KUK”, reģ. Nr. 48703000438, juridiskā adrese: Jaunceltnes iela 9, Aizkraukle, Aizkraukles nov., LV-5101, kuru pārstāv valdes loceklis Zemgus Vītoliņš, turpmāk tekstā – Pārdevējs, no vienas puses, un

 \_\_\_\_\_\_\_\_\_\_\_\_\_\_, reģistrācijas Nr.\_\_\_\_\_\_\_\_\_\_\_\_, adrese: \_\_\_\_\_\_\_\_\_\_\_\_\_\_\_\_\_, kuru pārstāv \_\_\_\_\_\_\_\_\_\_\_\_\_\_\_\_\_\_, turpmāk tekstā – Pircējs, no otras puses, abas kopā sauktas Puses, katra atsevišķi Puse, noslēdz šāda satura pirkuma līgumu, turpmāk tekstā – Līgums:

1. Līguma priekšmets
	1. Pārdevējs pārdod un nodod Pircējam izstrādei, bet Pircējs pērk un pieņem izstrādei līdz 31.12.2026. ar visām tiesībām un pienākumiem, kādus Pircējam uzliek normatīvie akti un šī Līguma nosacījumi, koksni cirsmās: Silakriši 1A, Sērenes pagasts, Aizkraukles novads, turpmāk tekstā – Īpašums, zemes kadastra apzīmējums 32800020277, turpmāk tekstā – Cirsmas, ar kopējo pārdodamās izcērtamās koksnes apjomu 570, 96 m3 , saskaņā ar Līguma pielikumā Nr. 1 pievienotiem Cirsmu novērtējumiem.
	2. Cirsmās ir veikta precīza izcērtamās krājas uzmērīšana un aprēķināšana (dastošana), un Cirsmu Izsoles noteikumos minētais Cirsmu apjoms ir precīzs un paliek nemainīgs visu līguma darbības laiku.
	3. Pārdevējs apliecina, ka līdz Līguma noslēgšanai Cirsmas nav nevienam atsavinātas, nav ieķīlātas, par tām nav strīdu, tām nav uzlikti aizliegumi, kā arī nav nekādu citu šķēršļu, lai tās pārdotu.
	4. Pārdevējs apliecina, ka normatīvajos aktos noteiktajā kārtībā ir saņemti ciršanas apliecinājumi no Valsts meža dienesta – apliecinājumi Nr.1715611, 1715598, 1715604 un 1715613 koku ciršanai. Ciršanas apliecinājuma kopijas tiek izsniegtas Pircējam, parakstot šo Līgumu.
	5. Pārdevējs apliecina, ka normatīvajos aktos noteiktajā kārtībā ir saņemti atzinumi mežaudzes atzīšanai par neproduktīvu Nr. 200056 un Nr.2 00059 par mežaudzēm, kas atrodas zemes ar kadastra apzīmējums 32800020277 kvartāla Nr. 1, 5. un 6. nogabalā.
	6. Pircējs apliecina, ka viņam ir skaidri zināmas Cirsmu robežas, kokmateriālu krautuvju vietas, kokmateriālu pievešanas un izvešanas ceļi un to faktiskais stāvoklis ārpus Cirsmu robežām, atstājamo ekoloģisko un/ vai sēklu koku skaits un apjoms, un šajā sakarā Pircējam pret Pārdevēju nav nekādu pretenziju.
	7. Pircējs ir pilnībā iepazinies ar Īpašuma un Cirsmu faktisko un juridisko stāvokli Līguma parakstīšanas dienā, un Pircējam, parakstot Līgumu, nav un nākotnē nebūs šajā sakarā nekādu pretenziju pret Pārdevēju.
2. Pirkuma maksa un samaksas noteikumi
	1. Pirkuma maksa par Cirsmās izcērtamo koksni atbilstoši Cirsmu Izsoles rezultātiem tiek noteikta EUR \_\_\_\_\_\_\_\_\_\_\_\_\_\_\_\_\_\_, turpmāk tekstā – Pirkuma maksa. Pilnīgas Pirkuma maksas samaksas pierādījumam kalpo attiecīgie bankas dokumenti.
	2. Pirkuma maksa ir pilnībā samaksāta (\_\_.\_\_.2025. maksājuma uzdevums par Izsoles nodrošinājuma maksas EUR \_\_\_\_\_ nomaksu un \_\_.\_\_.2025. maksājuma uzdevums par atlikušās pirkuma maksas EUR \_\_\_\_\_\_\_\_ nomaksu).
3. Tiesību pāreja un riski
	1. Ar šī Līguma noslēgšanas brīdi Pircējs iegūst apmaksāto Cirsmu koku izstrādes tiesības līdz 31.12.2026. vai termiņam saskaņā ar Pušu rakstiski noslēgtu vienošanos par Cirsmu izstrādes termiņa pagarinājumu. Pēc šī termiņa beigām Pircējs zaudē tiesības veikt koku izstrādi un kokmateriālu izvešanu no Cirsmām.
	2. Īpašuma tiesības Pircējs iegūst uz tiem Cirsmās izstrādātajiem kokiem, kas ir izstrādāti un izvesti no Cirsmām līdz 31.12.2026. vai termiņam saskaņā ar Pušu vienošanos par Cirsmu izstrādes termiņa pagarināšanu. Pēc šī termiņa iestāšanās Cirsmās neizstrādātie un neizvestie koki, no kokmateriālu krautuvēm neizvestie kokmateriāli paliek Pārdevēja īpašumā. Samaksātā Pirkuma maksa par tiem netiek atmaksāta.
	3. Līguma darbības laikā Pircējs ir atbildīgs par Cirsmu nejaušas bojāejas vai bojāšanas risku.
	4. Pēc katras Cirsmas izstrādes Puses paraksta Cirsmas nodošanas – pieņemšanas aktu, ko katru 2 (divos) eksemplāros sagatavo un iesniedz parakstīšanai Pircējs ne vēlāk kā 3 (trīs) darba dienu laikā pēc Cirsmas izstrādes pabeigšanas.
4. Pārdevēja tiesības un pienākumi
	1. Pārdevēja tiesības:
		1. pārbaudīt Pircēja darbību Cirsmās to izstrādes laikā, lai pārliecinātos par Cirsmu izstrādi atbilstoši spēkā esošajiem normatīvajiem aktiem un Līguma nosacījumiem;
		2. konstatējot normatīvo aktu un šī Līguma prasību neievērošanu, apturēt Cirsmas, kurā pārkāpums konstatēts, tālāku izstrādi līdz pārkāpuma novēršanai un/vai zaudējumu segšanai, sastādot par to attiecīgu rakstisku aktu;
		3. pieprasīt Pircējam uzrādīt Cirsmas izstrādes tehnoloģisko karti.
	2. Pārdevēja pienākumi:
		1. pēc Pircēja rakstiska pieprasījuma saņemšanas 10 (desmit) darba dienu laikā izskatīt jautājumu par Cirsmu izstrādes un izvešanas termiņa pagarināšanu. Lai novērstu šaubas, Pārdevējam nav obligāts pienākums pagarināt Cirsmu izstrādes un izvešanas termiņus;
		2. pēc Pircēja sagatavotā Cirsmas nodošanas – pieņemšanas akta saņemšanas, pieņemt Cirsmu un kokmateriālu krautuves, parakstot Cirsmas nodošanas – pieņemšanas aktu ne vēlāk kā 10 (desmit) dienu laikā, vai arī atteikt pieņemt, rakstiski pamatojot nepieņemšanas iemeslus. Ja Pārdevējs neparaksta Cirsmas nodošanas – pieņemšanas aktu, jo ir konstatētas pamatotas neatbilstības, tad Pircējam ir pienākums novērst Cirsmas nodošanas – pieņemšanas norādītās nepilnības par saviem līdzekļiem Pušu noteiktajā termiņā. Ja Puses nespēj panākt vienošanos par konstatēto nepilnību novēršanas termiņu, Pircēja pienākums ir novērst konstatētās nepilnības 10 (desmit) dienu laikā no brīža, kad saņemts Pārdevēja atteikums parakstīt Cirsmas nodošanas – pieņemšanas aktu;
		3. pēc Pircēja pieprasījuma 2 (divu) darba dienu laikā nodrošināt Pārdevēja pārstāvja ierašanos Cirsmā ar tās izstrādi saistītu jautājumu risināšanai.
5. Pircēja tiesības un pienākumi
	1. Pircēja tiesības:
		1. uzsākt Cirsmu izstrādi tikai pēc šī Līguma abpusējas parakstīšanas;
		2. ne vēlāk kā 10 (desmit) darba dienu laikā pirms Līguma 3.1.punktā norādītā termiņa pieprasīt pagarināt Cirsmu izstrādes un izvešanas termiņu saskaņā ar Līgumu, ja tas nepieciešams objektīvu iemeslu dēļ;
		3. ja Līguma darbības laikā nejauši vai dabas stihijas rezultātā iet bojā ciršanai neparedzēti koki (vēja lauzti), nopirkt tos var par starp Pusēm rakstiski nolīgtu cenu.
	2. Pircēja pienākumi:
		1. izstrādāt Cirsmas, ievērojot šo Līgumu, spēkā esošos normatīvos aktus un darba drošības noteikumus;
		2. veikt Cirsmu izstrādi, satīrīšanu, izcirsto kokmateriālu izvešanu un kokmateriālu krautuvju satīrīšanu ne vēlāk kā līdz 31.12.2026. vai termiņam saskaņā ar vienošanos par Cirsmu izstrādes termiņa pagarinājumu;
		3. nepieļaut ciršanai neparedzētu koku izciršanu vai bojāšanu;
		4. ugunsgrēka gadījumā ar saviem līdzekļiem nodrošināt meža ugunsgrēka dzēšanu Cirsmā;
		5. pēc Pārdevēja pieprasījuma uzrādīt Cirsmu izstrādes tehnoloģisko karti;
		6. veikt paaugas saudzēšanas pasākumus Cirsmās;
		7. atļaut Pārdevējam pārbaudīt Cirsmas to izstrādes laikā;
		8. cirst tikai iezīmētos kokus;
		9. saskaņot ar Pārdevēju ciršanas atlieku kraušanu kaudzēs tālākai pārstrādei un krautnēšanas vietu, ja Cirsmās atļauta ciršanas atlieku izmantošana tālākai pārstrādei;
		10. pēc katras konkrētās Cirsmas izstrādes sastādīt Cirsmas nodošanas – pieņemšanas aktu un šī Līguma 3.4.punktā noteiktajos termiņos iesniegt parakstīšanai Pārdevējam;
		11. Pircējs patstāvīgi slēdz līgumus ar pieguļošo zemju īpašniekiem par kokmateriālu transportēšanas ceļu un krautuvju izvietojumu un sedz ar to saistītos izdevumus;
		12. Pircējam ir zināms Cirsmu un iespējamo kokmateriālu transportēšanas ceļu faktiskais stāvoklis, Cirsmu robežas, krautuvju vietas un Pircējs apliecina, ka neizvirzīs pret Pārdevēju nekādas pretenzijas, ja atklāsies kādi minētajiem piemītoši apslēptu trūkumi;
		13. saglabāt ekoloģiskos kokus saskaņā ar Cirsmu novērtējumiem;
		14. pēc Cirsmu izstrādes pabeigšanas, atstāt izmantotās krautuvju vietas satīrītas un ar Cirsmu izstrādi saistītos ceļus un meliorācijas sistēmas lietošanas kārtībā (ne sliktākā stāvoklī kā pirms izstrādes uzsākšanas);
		15. pēc Pārdevēja pieprasījuma Pircējam jāsniedz informācija par Cirsmu izstrādē pielietojamiem instrumentiem un tehniku, kā arī Cirsmu izstrādes tehnoloģisko karti;
		16. ievērot normatīvajos aktos noteiktos laika ierobežojumus (aizliegumus) mežistrādei;
		17. Pēc veicamo darbību izpildes un pēc abpusēja Cirsmas nodošanas – pieņemšanas akta parakstīšanas Pircējam nav tiesības veikt darbības attiecīgi nodotajā Cirsmā;
		18. Ja Pircējs Cirsmās darbu izpildē vai Līgumā noteikto darbu izpildē iesaista apakšuzņēmēju, tad pirms darbu uzsākšanas Pircējam ir pienākums iesniegt Pārdevējam rakstisku apliecinājumu par piesaistīto apakšuzņēmēju, norādot darbu veicēja uzņēmuma un/vai fiziskas personas nosaukumu, reģistrācijas numuru, juridisko adresi un plānoto darbu izpildes laiku Cirsmās, darbos iesaistīto darbinieku identifikācijas datus: vārds, uzvārds, personas kods, ieņemamais amats. Par apakšuzņēmēja darbību, tai skaitā zaudējumu nodarīšanu Pārdevējam un trešajām personām, pilnā mērā ir atbildīgs Pircējs.
6. Pušu atbildība
	1. Pircēja ir pienākums maksāt Pārdevējam līgumsodu 1 % (viena procenta) apmērā no Pirkuma maksas par katru kavēto dienu, bet ne vairāk kā 10 % no Pirkuma maksas, ja Pircējs līdz 31.12.2026. vai termiņam saskaņā ar Pušu vienošanos par Cirsmas izstrādes termiņa pagarināšanu, nav nodevis Pārdevējam izstrādāti, satīrītu un no nozāģētiem kokmateriāliem izvestu Cirsmu kopā ar satīrītām kokmateriālu krautuvēm ar Cirsmas nodošanas – pieņemšanas aktu.
	2. Ja Cirsmas izstrādes procesa rezultātā tiek izcirsti vai tiek bojāti izstrādei neparedzētie koki, tad Pircējs atlīdzina Pārdevējam visus radušos zaudējumus, kā arī maksā līgumsodu 200% (divi simti procenti) apmērā no aprēķinātajiem Pārdevēja zaudējumiem.
	3. Līguma 6.2. punktā norādītais koku apjoms tiek noteikts, veicot nocirsto vai Pircēja darbības rezultātā bojā gājušo koku vai to celmu uzmērījumus.
	4. Ja Pircēja nenovērš Cirsmas nodošanas – pieņemšanas aktā konstatētās nepilnības Līgumā vai Cirsmas nodošanas – pieņemšanas aktā minētajā termiņā, tad Pārdevējs ir tiesīgs piemērot Pircējam līgumsodu 0,5 % (nulle komats pieci procenti) apmērā no Pirkuma maksas par katru kavēto dienu līdz nepilnību pilnīgai novēršanai.
	5. Cirsmu izstrādes laikā Pircējs ir atbildīgs par visiem tā darbības vai bezdarbības rezultātā pārdevējam un/vai trešajām personām nodarītajiem zaudējumiem. Normatīvo aktu neievērošanas vai pārkāpumu gadījumā Pircējam jāsedz videi nodarītie zaudējumi un aprēķinātā soda nauda.
	6. Līgumsoda samaksa neatbrīvo Puses no Līgumā noteikto saistību izpildes.
	7. Puses viena otrai ir mantiski atbildīgas par līgumsaistību pārkāpšanu, kā arī zaudējumu radīšanu kādai no Pusēm saskaņā ar Latvijas Republikas normatīvajiem aktiem un Līgumu.
	8. Pircējs Cirsmu izstrādes laikā ir atbildīgs par nolīgto apakšuzņēmēju nodarītajiem zaudējumiem Pārdevējam un/vai trešajām personām.
	9. Pārdevējs atbild Pircējam par zaudējumiem, kas nodarīti Pircējam Pārdevēja vainojamas rīcības rezultātā. Par Pārdevēja vainojamu rīcību nav uzskatāma sezonāla rakstura auto transporta pārvietošanās ierobežojumu noteikšana uz autoceļiem, sezonāla cirsmu izstrādes aizliegšana saskaņā ar dabas aizsardzības prasību ievērošanu un no Pārdevēja gribas neatkarīgu iemeslu dēļ noteikti cirsmu izstrādes ierobežojumi, kas saistīti ar meža sanitāro stāvokli un ugunsaizsardzību.
7. Līguma spēkā stāšanās, grozījumi un Līguma darbības izbeigšana
	1. Līgums stājas spēkā, kad to parakstījušas Puses un ir spēkā līdz Pušu saistību pilnīgai izpildei vai līdz Līguma pirmstermiņa izbeigšanai Līgumā noteiktajos gadījumos un kārtībā.
	2. Pusēm, savstarpēji vienojoties, Līgumu var papildināt, grozīt vai izbeigt jebkurā laikā. Jebkuras Līguma izmaiņas tiek noformētas rakstveidā, abpusēji parakstītas un pēc parakstīšanas kļūst par Līguma neatņemamām sastāvdaļām.
	3. Pārdevējam ir tiesības nekavējoties vienpusēji izbeigt Līgumu, par to rakstveidā informējot Pircēju, ja Pircējs Cirsmu izstrādes laikā ar savu darbību vai bezdarbību pieļauj normatīvo aktu pārkāpumus un/vai neatlīdzina Līguma darbības laikā Pircēja darbības vai bezdarbības rezultātā radušos zaudējumus Pārdevējam vai trešajām personām. Šajā punktā noteiktajā gadījumā Līgums tiek uzskatīts par izbeigtu ar brīdi, kad Pircējs ir saņēmis Pārdevēja paziņojumu par Līguma izbeigšanu. Šādā gadījumā Pārdevējam nav pienākums atmaksāt Pircējam Pirkuma maksu.
	4. Pārdevējam papildu līgumsodam (Līguma 6.4. punkts) ir tiesības nekavējoties vienpersoniski izbeigt Līgumu, ja Pircējs Līguma 4.2.2. punktā noteiktajā kārtībā un termiņā nav novērsis Cirsmas nodošanas – pieņemšanas aktā konstatētos neatbilstības un pēc Pārdevēja rakstveida brīdinājuma saņemšanas nav novērsis konstatētos pārkāpumus.
	5. Pircējs ir tiesīgs vienpersoniski izbeigt Līgumu, par to iepriekš rakstveidā brīdinot Pārdevēju vismaz 10 (desmit) dienas iepriekš, ja Pārdevējs pēc Līguma noslēgšanas tīši kavē Pircēja tiesības izstrādāt Cirsmu. Ja Pārdevējs pēc rakstveida brīdinājuma saņemšanas novērš neatbilstības, tad Pircējam nav tiesības izbeigt Līgumu, pamatojoties uz šo punktu.
8. Nepārvarama vara
	1. Puses neatbild par Līguma saistību neizpildi vai izpildes nokavējumu, ja minētā neizpilde vai nokavējums ir saistīti ar nepārvaramas varas apstākļiem. Ar nepārvaramas varas apstākļiem Līgumā saprotami jebkuri civiliedzīvotāju nemieri, sacelšanās, karš, streiki, ugunsgrēki, plūdi, vētras, citas stihiskas nelaimes, valsts vai municipālās varas lēmumi vai rīkojumi un citi tamlīdzīgi apstākļi, kas traucē Līguma izpildi un kurus Pusēm nav iespējams ietekmēt.
	2. Pusei, kuru ietekmējuši nepārvaramas varas apstākļi, ir nekavējoties par to jāziņo otrai Pusei (pievienojot paziņojumam visu Puses rīcībā esošo informāciju par nepārvaramas varas gadījumu un šī gadījuma izraisītajām sekām) un jāpieliek visas pūles, lai mazinātu nepārvaramas varas apstākļu sekas. Ja minētie apstākļi aizkavē vai pārtrauc Puses saistību izpildi, tad tādējādi ietekmētais saistību izpildes laiks un Līguma termiņi ir pagarināmi par laika periodu, kas vienāds ar nepārvaramas varas apstākļu darbības laiku un periodu.
	3. Ja nepārvaramas varas apstākļu rezultātā Puse nevar izpildīt savas saistības ilgāk kā 90 (deviņdesmit) dienas pēc kārtas, tad Pusei ir tiesības izbeigt šo Līgumu. Šādā gadījumā katrai Pusei ir pienākums atdot otrai Pusei šī Līguma ietvaros saņemto saistību izpildījumu.
9. Piemērojamais likums un strīdus izšķiršanas kārtība
	1. Līgumam piemērojami Latvijas Republikas likumi. Jebkuru strīdu, kas rodas sakarā ar šo Līgumu, ieskaitot jebkuru jautājumu attiecībā uz Līguma pastāvēšanu, spēkā esamību vai izbeigšanu, Puses risina sarunu ceļā. Ja Puses nevar panākt vienošanos sarunu ceļā, Puses strīdu risinās Latvijas vispārējās jurisdikcijas tiesā pēc piekritības.
10. Personas datu aizsardzība
	1. Puses nodrošina, ka Līguma izpildes gaitā to rīcībā nonākušai informācijai, kas saistīta ar konkrētām fiziskām personām (turpmāk - Personas dati):
		1. tiek ievērota konfidencialitāte un dati tiek izmantoti tikai Līgumā noteikto pienākumu pildīšanai un mērķu sasniegšanai;
		2. neizpaust trešajām personām informāciju, kuru tās ieguvušas savstarpējas sadarbības rezultātā par otras Puses esošo vai turpmāko darbību bez attiecīgās Puses piekrišanas, izņemot normatīvajos aktos noteiktos gadījumus.
	2. Puses informē viena otru par izmaiņām iesniegtajos Personas datos, ja tie zaudējuši savu aktualitāti, nav precīzi vai lūdz tos dzēst, ja Pusēm vairs nav tiesiska pamata apstrādāt šos datus. Puse, kas nodod Personas datus, ir atbildīga par datu precizitāti un tiesiskā pamata noteikšanu datu apstrādei.
	3. Pēc Līguma saistību izpildes Izpildītājs dzēš tā rīcībā esošos Personas datus vai, ja tam ir tiesisks pamats, uzglabā tos tikai normatīvajos aktos paredzēto laika periodu.
	4. Apstrādājot Personas datus, Pusēm ir pienākums ievērot Latvijas Republikā spēkā esošo personas datu apstrādi reglamentējošo normatīvo aktu prasības. Pusēm nav tiesību nodot datus ārpus Eiropas Savienības un Eiropas Ekonomiskās zonas robežām.
11. Nobeiguma noteikumi
	1. Puses apliecina, ka tām ir saprotams Līguma saturs un nozīme, ka tās atzīst Līgumu par pareizu un abpusēji izdevīgu.
	2. Gadījumā, ja kāds no Līguma noteikumiem zaudē spēku vai nav spēkā, jo tas neatbilst Latvijas Republikas tiesību aktu normām, tas neietekmē pārējo Līguma noteikumu spēkā esību.
	3. Visus paziņojumus, pieprasījumus un vēstules Līguma sakarā katra Puse nosūta otrai Pusei pa pastu uz šajā Līgumā norādītajām adresēm ierakstītā sūtījumā, nodod rokās pret parakstu par saņemšanu vai nosūta elektroniskā pasta sarakstē, parakstītu ar drošu elektronisko parakstu, kas satur laika zīmogu. Ja paziņojums, pieprasījums vai vēstule nosūtīta pa pastu, uzskatāms, ka Puse ir saņēmusi attiecīgo paziņojumu 7. (septītajā) dienā pēc tā nosūtīšanas Līgumā paredzētajā veidā. Ja paziņojums, pieprasījums vai vēstule nosūtīta pa elektronisko pastu, uzskatāms, ka Puse ir saņēmusi attiecīgo paziņojumu nākošajā darba dienā pēc tā nosūtīšanas Līgumā paredzētajā veidā. Ja kāda no Pusēm maina savu adresi, tai ir pienākums nekavējoties par to informēt otru Pusi.
	4. Pušu kontaktpersonas saistībā ar Līguma izpildi:
		1. no Pārdevēja puses: \_\_\_\_\_\_\_\_(amats, vārds uzvārds)\_\_\_\_, tālruņa Nr. \_\_\_\_\_\_\_\_; e-pasts: \_\_\_\_\_;
		2. no Pircēja puses: \_\_\_\_\_\_\_\_(amats, vārds uzvārds)\_\_\_\_, tālruņa Nr. \_\_\_\_\_\_\_\_; e-pasts: \_\_\_\_\_.
	5. Puses piekrīt, ka Līguma darbības laikā sniegtā tehniskā, finansiālā vai jebkura cita rakstura informācija par otras Puses darbību (t.sk. informācija par darba organizāciju teritorijā, drošības sistēmām, instrukcijām, darbiniekiem), un kuru viena Puse ieguvusi no otras Puses mutiski, vizuāli, rakstiski, elektroniski vai citā veidā, ir konfidenciāla un nav izpaužama trešajām personām. Pienākums neizpaust konfidenciālu informāciju ir spēkā arī pēc Līguma darbības beigām, kā arī pēc pirmstermiņa līgumattiecību pārtraukšanas. Pienākums ievērot konfidencialitāti neattiecas uz informāciju, kas ir jāatklāj normatīvajos aktos noteiktām personām un noteiktos gadījumos, apjomā un kārtībā.
	6. Līgums sastādīts uz 6 (sešām) lapām. Puses parakstīta Līgumu 2 (divos) eksemplāros, pa 1 (vienam) katrai Pusei vai ar drošu elektronisko parakstu, kas satur laika zīmogu.
12. Pušu paraksti un rekvizīti

|  |  |
| --- | --- |
| PārdevējsSabiedrība ar ierobežotu atbildību “Aizkraukles KUK”Reģ. Nr. 48703000438Adrese: Jaunceltnes iela 9, Aizkraukle, Aizkraukles nov., LV-5101Tālrunis: \_\_\_\_\_\_\_\_\_\_\_\_\_e-pasts: \_\_\_\_\_\_\_\_\_\_\_\_\_\_Banka: \_\_\_\_\_\_\_\_\_\_\_\_\_\_Konta Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Zemgus VītoliņšValdes loceklis  | Pircējs\_\_\_\_\_\_\_\_\_\_\_\_\_\_Reģ. Nr. \_\_\_\_\_\_\_\_\_\_\_\_\_\_Adrese: \_\_\_\_\_\_\_\_\_\_\_\_\_\_Tālrunis: \_\_\_\_\_\_\_\_\_\_\_\_\_e-pasts: \_\_\_\_\_\_\_\_\_\_\_\_\_\_Banka: \_\_\_\_\_\_\_\_\_\_\_\_\_\_Konta Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |